laion/Wikipedia-Exotic huggingface dataset:
ליבורנו (כדורגל)

פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא הלוגו והתלבושת בתבנית לא מעודכנים. א. ס. ליבורנו קאלצ'ו (איטלקית: A.S. Livorno Calcio) היא קבוצת כדורגל איטלקית נטולת תארים מהעיר ליבורנו. ליבורנו משחקת באצטדיון ארמנדו פיקי, שהוקם בשנת 1933. האצטדיון העירוני קרוי על שמו של שחקן עבר במועדון ובנבחרת איטליה באמצע המאה ה-20, אשר נהרג בגיל 37. ליבורנו נוסדה בשנת 1915. בסוף עונת 1948/1949 נשרה לליגה השנייה, ובסוף עונת 2003/2004, לאחר 54 שנים בליגה השנייה שבה הקבוצה לליגה הראשונה. הקבוצה שיחקה בליגה הראשונה 4 עונות, מעונת 2004/2005 ועד סוף עונת 2007/2008 שבסיומה נשרה שוב לליגה השנייה. בעונת 2006/2007, עקב פרשת השחיתות בליגה האיטלקית שגררה שינויים בזהות הקבוצות המשתתפות במפעלים האירופיים השונים, זכתה הקבוצה להשתתף בגביע אופ"א לראשונה בתולדותיה. לאחר ניצחון בסיבוב הראשון על קבוצת פאשינג מאוסטריה הקבוצה הגיעה לשלב הבתים של גביע אופ"א, בו שיחקה גם קבוצת הכדורגל הישראלית, מכבי חיפה. המשחק ביניהן הסתיים בתוצאה 1:1. ליבורנו סיימה שלישית בבית אחרי קבוצות גלאזגו ריינג'רס מסקוטלנד ומכבי חיפה והעפילה לשלב הבא, שלב 32 האחרונות, בו הפסידה לקבוצת אספניול מספרד והודחה מהטורניר. בעונת 2008/2009 הקבוצה שיחקה בליגה השנייה ובסוף העונה עלתה לליגה הראשונה. בעונת 2009/2010 הקבוצה שיחקה בליגה הראשונה ובסוף העונה נשרה לליגה השנייה. הקבוצה שיחקה בליגה השנייה 3 עונות, מעונת 2010/2011 ועד סוף עונת 2012/2013 שבסיומה עלתה שוב לליגה הראשונה. עונה אחת בלבד לאחר עלייתה לליגה הראשונה חזרה הקבוצה לליגה השנייה לאחר שסיימה במקום האחרון בליגה. במהלך השנים, המועדון הדרדר לקשיים ובסיום עונת 2020/2021 המועדון ירד לסרייה ד'. באותו קיץ, המועדון פורק והוקם מחדש בליגה החמישית. בסיום העונה הוא הגיע למשחקי הפלייאוף, על עלייה לליגה הרביעית, הפסיד אך עלה בכל זאת בגלל התפרקות קבוצה אחרת. בעונת 2023/4 הוא המשיך לשחק בליגה הרביעית. מדיה וקבצים בנושא ליבורנו בוויקישיתוף אתר האינטרנט הרשמי של ליבורנו (באיטלקית) ליבורנו, ברשת החברתית פייסבוק ליבורנו, ברשת החברתית אקס (טוויטר) ליבורנו, ברשת החברתית אינסטגרם פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא כדורגל איטלקי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
לדה (מיתולוגיה)

במיתולוגיה היוונית, לֶדָה (ביוונית: Λήδα) הייתה אשתו של מלך ספרטה, טינדראוס. יש גרסאות שונות ללידת הלנה במיתולוגיה היוונית. על פי מחזהו של אוריפידס, "הלנה", זאוס, שחשק בה, בא ללדה בליל כלולותיה, בדמות ברבור הנמלט מעיט ועיבר אותה. באותו הלילה הייתה לדה גם עם בעלה טינדראוס. כעבור תשעה חודשים הטילה שתי ביצים: מהאחת בקעו התאומים ילדי זאוס: הלנה ופולוקס, ומהשנייה בקעו התאומים ילדי טינדראוס - קסטור וקליטמנסטרה. הבנים מזוגות התאומים, קסטור ופולוקס, ביוונית "הדיוקסורים" או בלטינית Gemini, שעל שמם קרויה קונסטלציית התאומים, מתו, ולכן בעלה הנבחר של הלנה וחתנו של טינדראוס מנלאוס ירש את מלכות ספרטה. לפי גרסה אחרת ילדה לדה שני ילדים מטינדראוס, ובנוסף הטילה שתי ביצים, מהן בקעו הלנה ופולוקס. האסטרואיד 38 לדה (אנ') שהתגלה ב-12 בינואר 1856 על ידי ז'אן שאקורנאק נקרא על שמה. השם ניתן על ידי אורבן לה-ורייה. על שמה גם נקרא הירח לדה, אחד מירחיו של צדק. אפי זיו, סודות אלי האולימפוס, אור יהודה: כנרת, זמורה, ביתן, 2013, עמ' 38-40, מסת"ב 9789655525694 מדיה וקבצים בנושא לדה (מיתולוגיה) בוויקישיתוף לדה, באתר אנציקלופדיה בריטניקה (באנגלית) לדה, באתר אנציקלופדיית ההיסטוריה העולמית (באנגלית) זיוה שמיר, על "לֵדה והברבור" (כולל תרגום לעברית) של ו"ב ייטס, אתר מב"ע, יולי 2024 Euripides, Helen 16–21, 257–59 (38) Leda In: Dictionary of Minor Planet Names. Springer. 2003. doi:10.1007/978-3-540-29925-7_39. ISBN 978-3-540-29925-7. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
Flash Gordon (אלבום)

Flash Gordon הוא אלבומה התשיעי של להקת הרוק קווין שיצא בשנת 1980. האלבום הוא פסקולו של סרט מדע בדיוני בשם פלאש גורדון. השירים באלבום, פרט לשניים – "Flash's Theme" ו-"The Hero", הם אינסטרומנטליים ומשולבים בקטעי שיחה מתוך הסרט עצמו. בניגוד לאלבומיה הקודמים של הלהקה, באלבום זה נעשה שימוש נרחב בסינטיסייזרים. הסינגל "Flash's Theme" הוא היחידי שיצא מהאלבום תחת הכותרת "Flash". הסינגל הגיע למקום העשירי בבריטניה ולמקום ה-42 בארצות הברית. פרדי מרקיורי - זמרה, קולות רקע, סינתיסייזר בריאן מיי - גיטרה מובילה, זמרה, קולות רקע, סינתיסייזר, פסנתר, אורגן רוג'ר טיילור - תופים, טימפני, קולות רקע, סינתיסייזר ג'ון דיקון - בס, גיטרת קצב, סינתיסייזר הווארד בלייק - עיבודים תזמורתיים מידע על האלבום Flash Gordon באתר MusicBrainz האלבום Flash Gordon באתר Discogs
אזעקה

האם התכוונתם ל... אזעקת מלחמה – צפירה המתריעה מפני סכנה מיידית של תקיפת אויב אזעקה (פריצה) – צפירה המתריעה על פריצה לרכוש (בית, מכונית וכדומה) אזעקה (בטיחות) – צפירה המתריעה על אסון מתקרב כגון שרפה, משמשת כסימן זיהוי של רכבי כוחות ההצלה בדרכם לאזור
אובלסט

אובלסט (ברוסית ובאוקראינית: область; בבלארוסית: вобласць; בצ'כית ובסלובקית: oblasť; בבולגרית: о́бласт) הוא מושג המתייחס ליחידה אדמיניסטרטיבית בחלק מהמדינות הסלאביות. התרגום המדויק ביותר למושג זה הוא "מחוז" אך ניתן לתרגמו גם כ"אזור" או "חבל". עקב אפשרויות התרגום הרבות נהוג לתעתק את המושג "אובלסט", ולא לתרגמו. היחידה האדמיניסטרטיבית "אובלסט" נהוגה כיום ברוסיה, באוקראינה, בבלארוס ובבולגריה, והייתה נהוגה בברית המועצות לשעבר. ערך מורחב – חלוקה מנהלית של האימפריה הרוסית רשימת האובלסטי באימפריה הרוסית נכון לשנת 1914:[דרוש מקור] מחוזות (אובלסטי) של רוסיה מחוזות אוקראינה מחוזות בלארוס מחוזות ליטא מחוזות בולגריה ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
Hot Space

Hot Space (בעברית: שטחים חמים) הוא אלבומה העשירי של להקת הרוק הבריטית קווין שיצא בשנת 1982. האלבום מציין נקודת מפנה מהסגנון המוזיקלי שאפיין את הלהקה באלבומיה המוקדמים ומציג סגנונות אלקטרוניים, דיסקו, פאנק והגל החדש, כתוצאה מהצלחתם הקודמת בשיר "Another One Bites the Dust". שינוי זה גרם לירידה בפופולריות של הלהקה בקרב מעריציה חובבי הרוק. באלבום משתתף הזמר דייוויד בואי. "Staying Power" (פרדי מרקיורי) – (4:10) * "Dancer" (בריאן מיי) – (3:46) "Back Chat" (ג'ון דיקון) – (4:31) * "Body Language" (מרקיורי) – (4:29) * "Action This Day" (רוג'ר טיילור) – (3:32) "Put Out the Fire" (מיי) - (3:18) "Life Is Real (Song For Lennon)‎" (מרקיורי) - (3:28) - שיר שנכתב על ג'ון לנון שנרצח שנתיים לפני יציאת השיר. כותרתו של השיר מתייחסת לשירו של לנון "Love", שבו מופיעה השורה "אהבה היא אמיתית, אמיתית היא האהבה" (Love Is Real, Real Is Love). "Calling All Girls" (טיילור) - (3:50) "Las Palabras de Amor (The Words of Love)‎" (מיי) - (4:26) "Cool Cat" (דיקון/מרקיורי) -(3:26) "Under Pressure" (קווין/בואי) - (4:02) "Body Language (1991 Bonus Remix by Susan Rogers)‎" (מרקיורי) – (4:45) "Staying Power (Live in Milton Keynes, June 1982)" "Soul Brother (B-Side)" "Back Chat (Single Remix)" "Action This Day (Live in Tokyo, November 1982)" "Calling All Girls (Live in Tokyo, November 1982)" המסומנים בכוכבית יצאו כסינגלים. ג'ון דיקון: גיטרה בס, גיטרה, מקלדת אלקטרונית בריאן מיי: גיטרה מובילה, מקלדת אלקטרונית, קולות רקע, בס סינתטי ב-"Dancer". פרדי מרקיורי: זמר מוביל, פסנתר, מקלדת אלקטרונית, סינתיסייזר רוג'ר טיילור: תופים, קולות רקע, שירה בשיר "Calling All Girls", מקלדת אלקטרונית, מכונת תופים דייוויד בואי: זמר מוביל וסינתיסייזר בשיר "Under Pressure" אריף מרדין: הפקת השיר "Staying Power" ריינהולד מק: הפקה, תכנות מקלדת אלקטרונית בשיר "Action This Day" מידע על האלבום Hot Space באתר MusicBrainz מידע על האלבום Hot Space באתר AllMusic האלבום Hot Space באתר Discogs האלבום Hot Space באתר ספוטיפיי האלבום Hot Space באתר יוטיוב Hot Space Review by Stephen Thomas Erlewine, AllMusic (באנגלית) Wilhelm, Rich (24 במאי 2022). "Queen Hit the Dance Floor on 'Hot Space' 40 Years Ago". PopMatters. {{cite web}}: (עזרה)
איז'בסק

איז'בסק (ברוסית: Ижевск, באודמורטית: Иж ,Иж кар) היא עיר ברוסיה על נהר איז', יובלו של קאמה, שהוא עצמו יובלו של הוולגה. העיר היא בירת רפובליקת אודמורטיה. שוכנת במרכזו של מזרח החלק האירופאי של רוסיה, סמוך להרי אורל. אוכלוסייתה מונה מעל 600 אלף תושבים. כלכלת העיר מבוססת בעיקר על ייצור כלי נשק, שהידוע מביניהם הוא הקלשניקוב, שהפך גם למזוהה עם העיר והרפובליקה. העיר נוסדה בשנת 1760 על אדמותיו של איש קזן מורזה טבקלב על ידי הרוזן פיוטר שובלוב, ידידה של המלכה יקטרינה השנייה. העיר נוסדה במטרה לשמש את בית החרושת לעיבוד ברזל, שנוסד לידה. ליד העיר נבנה ב-1763 סכר על הנהר איז'. ב-1774 נכבשה העיר על ידי ימליאן פוגצ'וב וכל 42 עובדי הנהלת בית החרושת הוצאו להורג. ב-1807 פקד הצאר אלכסנדר הראשון להקים בית חרושת נוסף לכלי נשק, שהוקם באותה שנה. מאז העיר משמשת כאחד המרכזים החשובים לייצור נשק ברוסיה. ב-1824 הגיע הצאר למקום כדי להתרשם מבית החרושת. בשנים 1984–1987 נקראה בשם אוסטינוב על שמו של שר ההגנה הסובייטי בשנים 1977 - 1984 דמיטרי אוסטינוב. בעיר ממוקמים מפעלים עיקריים של קונצרן קלשניקוב. בשטח העיר הוקם נמל תעופה אליו מגיעות טיסות פנימיות בלבד. בעיר ישנה קבוצת כדורגל בשם זניט איז'בסק. הונגריה טטבאניה, הונגריה (מ־1992) זמביה לוסקה, זמביה, (1995) בולגריה ימבול, בולגריה (מ־1999) הרפובליקה העממית של סין שינינג, הרפובליקה העממית של סין (מ־2002) ארצות הברית סולט לייק סיטי, ארצות הברית (מ־2004) פולין בנדין, פולין (מ־2004) ונצואלה מאראקי, ונצואלה (מ־2006) ארגנטינה קורדובה, ארגנטינה (מ־2006) מדיה וקבצים בנושא איז'בסק בוויקישיתוף אתר האינטרנט הרשמי של איז'בסק (ברוסית ובאנגלית) איז'בסק, באתר אנציקלופדיה בריטניקה (באנגלית) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
בקרל

בקרל (סמל היחידה Bq) הוא יחידת המידה לרדיואקטיביות במערכת היחידות הבינלאומית, והוא שווה לאקטיביות של כמות חומר רדיואקטיבי בו בכל שנייה מתפרק גרעין יחיד. במילים אחרות, בקרל אחד הוא אירוע התפרקות אחד בשנייה. יחידת המידה הקודמת לרדיואקטיביות הייתה קירי (Ci). Bq = ‎2.7×10-11‎Ci יחידת המידה קרויה על שמו של הפיזיקאי אנרי בקרל, חתן פרס נובל לפיזיקה לשנת 1903, על גילויו בתחום הרדיואקטיביות. בקרל זכה בפרס זה יחד עם בני הזוג פייר ומארי קירי. יחידות מידה על שם אישים
שמן קנאביס

שמן קנאביס או שמן זרעי קנאביס (Hemp oil, או Hemp seed oil) הוא שמן צמחי, המופק בכבישה קרה מזרעי צמח הקנאביס. שמן ממקור זה מכיל חומצות שומן חיוניות וביחס הנכון והמתאים.[דרושה הבהרה] השמן מכיל פחות מ-10% חומצות שומן רוויות לעומת יותר מ-90% חומצות שומן לא רוויות. הרכב החומצות בו הוא 57% חומצת שומן לינולאית (LA) אומגה 6; 19% חומצת שומן לינולנית (LNA) אומגה 3; 12% חומצת שומן אולאית – אומגה 9, 2% GLA (חומצה גמא לינולנית). שמן זה נמכר באופן חוקי בחנויות טבע ובתי מרקחת. שמן זרעי הקנאביס מיוצר מזנים של קנאביס סאטיבה אשר אינם מכילים כמויות משמעותיות של טטראהידרוקנאבינול (THC), היסוד הפסיכו-אקטיבי העיקרי הקיים בצמח הקנאביס. תהליך ייצור זה כולל בדרך כלל ניקוי הזרעים ל-99.99% לפני כבישת השמן. אין THC בתוך זרעי ההמפ, אם כי ניתן למצוא כמויות זעירות של THC בשמן זרעי הקנאביס כאשר חומר צמחי נצמד לזרע במהלך הייצור. הייצור המודרני של שמן הקנאביס, במיוחד בקנדה, הוריד את ערכי ה-THC בהצלחה מאז 1998. דגימה מוסמכת קבועה של THC בשמן הקנאביס הקנדי מראה כי רמות THC בדרך כלל נמוכות ממגבלת הזיהוי של 4 חלקים למיליון (או 4 מ"ג לק"ג). המגבלה החוקית לתכולת THC במוצרי מזון בקנדה היא 10 חלקים למיליון. בחלק ממדינות אירופה יש מגבלות של 5 חלקים למיליון, בחלק ממדינות האיחוד אינה קיימת מגבלה כלל. שמן זרעי הקנאביס מוערך בעיקר בזכות תכונותיו התזונתיות ויתרונותיו הבריאותיים. אך על פי שהרכב חומצות השומן שלה מורכב מ-25-35% שמן, זרעי הקנאביס השלמים מורכבים בנוסף מכ־20-25% חלבון, 20-30% פחמימות, ו-10-15% סיבים, יחד עם מגוון מינרלים. בהתבסס על יתרונותיו הבריאותיים בנוסף לחומצות האמינו והשומן החיוניות המצויים בו, שמן זרעי קנאביס הוא מקור תזונתי שלם. כמו כן, קיימים מרכיבים בתוך השמן שהוכחו כמועילים כפעילות תרופתית. שמן זרעי הקנאביס מכיל חומצה לינולאית (LA) וחומצה לינולנית (LNA) כחומצות השומן הרב בלתי רוויות מסוג אומגה 6 ואומגה 3 (PUFA), בהתאמה. חומצות שומן אלו הן הנחשקות ביותר במיוחד בשל היחסים שבהם הם קיימים, יחס של 3:1 בין לינולאית ללינולנית הוא האופטימלי לתזונה. נוכחות נוספת של חומצה גמא-לינולנית (GLA) בשמן זרעי הקנאביס הופכת את ערכו התזונתי לנחשב ביותר בהשוואה לשמני זרעים אחרים. מספר רב של יתרונות ניתן לייחס לאומגה 3 PUFA המכיל רכיבים נוגדי סרטן ואנטי דלקתיים. בנוסף, אומגה 3 PUFA מסייעת להגדלת קצב חילוף החומרים ומזרזת את שריפת השומן. מאכלי קנאביס שמן חשיש מדיה וקבצים בנושא שמן קנאביס בוויקישיתוף רועי צ'יקי ארד, שמן הקנאביס שמניע את גלגלי המהפכה, באתר הארץ, 24 במרץ 2016 אביב בצון, ‏שמן קנאביס: מטיפול בחרדה ודיכאון ועד קוסמטיקה, באתר ‏מאקו‏, 26 בינואר 2021 Justin M. Holler, Thomas Z. Bosy, Christopher S. Dunkley, Barry Levine, Δ9-Tetrahydrocannabinol Content of Commercially Available Hemp Products*, Journal of Analytical Toxicology 32, 2008-07-01, עמ' 428–432 doi: 10.1093/jat/32.6.428 Drug Watch International - Cannabis Hemp THC in the Food–Cosmetic Supply, www.drugwatch.org Cary Leizer BA, David Ribnicky PhD, Alexander Poulev PhD, Slavik Dushenkov PhD, The Composition of Hemp Seed Oil and Its Potential as an Important Source of Nutrition, Journal of Nutraceuticals, Functional & Medical Foods 2, 2000-12-01, עמ' 35–53 doi: 10.1300/J133v02n04_04 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ההתיישבות העובדת

ההתיישבות העובדת הוא שם כולל, שהיה מקובל בתקופת היישוב (וגם שנים רבות לאחר קום המדינה ועד עתה) לציון תנועות התיישבות ויישובים שהיו קשורים עם מפלגות פועלים ותנועות עובדים בארץ, בעיקר עם תנועת העבודה ובכלל זה עם ההסתדרות וגופים הקשורים לה. היישובים שנכללו במושג זה היו, רובם ככולם, אגודות שיתופיות חקלאיות כגון: קיבוצים, קבוצות, מושבים ומושבים שיתופיים. מושבות, ערים ויישובים עירוניים, גם אם הזדהו עם ההסתדרות ועם מפלגות הפועלים והיו "מעוזים סוציאליסטיים" (כמו קריית חיים), לא נחשבו חלק מן ההתיישבות העובדת. עקרונות ההתיישבות העובדת כללו: התקיימות על עבודה עצמית ואי-ניצול הזולת. עזרה הדדית בין חברי היישוב. חיי שיתוף (בדרגות שונות). סולידריות של כלל ציבור העובדים. ציונות (אם כי מספר קטן של יישובים חרדיים לא השתייכו למסגרת ציונית). אמנם עקרונות ההתיישבות העובדת חייבו עבודה עצמית והימנעות מהעסקת עובדים שכירים, אולם העסקת עובדים שכירים הייתה נהוגה בהתיישבות העובדת במשך שנים רבות, בתחילה בעבודות חקלאיות עונתיות ולאחר מכן גם בעבודות קבועות. דיונים רבים והתלבטויות התקיימו בהתיישבות העובדת בנושא "חיסול העבודה השכירה". הקיבוצים דגלו בהשקפת עולם של שיתוף מלא, הן בייצור והן בצריכה (הקיצוניים ביותר היו יישובי הקיבוץ הארצי). המושבים השיתופים באו אחריהם וגרסו שיתוף מלא בייצור ויתר חופש לחברים בצריכה. המושבים היו בקצה השני של הקשת והחזיקו בהשקפה לפיה כל משפחה היא יחידה כלכלית נפרדת הקשורה ליתר חברי המושב בכללים של עזרה הדדית. רוב יישובי ההתיישבות העובדת החזיקו בהשקפת עולם סוציאליסטית וחלק גדול מהם אף הזדהה תקופה ארוכה עם המשטר הסובייטי. עם זאת היו גם יישובים דתיים (ברובם בעלי השקפה סוציאליסטית מתונה) וכן יישובים לא-סוציאליסטים בעלי השקפה ליברלית (יישובי העובד הציוני). יישובי ההתיישבות העובדת השתייכו בעיקר לארגונים הבאים: ההסתדרות הכללית של העובדים העברים בארץ ישראל הסתדרות הפועל המזרחי הסתדרות פועלי אגודת ישראל תנועות התיישבותיות עיקריות היו: הקיבוץ המאוחד חבר הקבוצות איחוד הקבוצות והקיבוצים הקיבוץ הארצי הקיבוץ הדתי תנועת המושבים התנועה הקיבוצית האיחוד החקלאי יישובי העובד הציוני (קיבוצים ומושבים) יישובי פועלי אגודת ישראל ההתיישבות העובדת היוותה בסיס חשוב של ארגון ההגנה. הפלמ"ח הוקם ביישובי ההתיישבות העובדת ונתמך על ידי היישובים ועל ידי תנועותיהם ההתיישבותיות העיקריות. מוטי זעירא, קרועים אנו, זיקתה של ההתיישבות העובדת בשנות העשרים אל התרבות היהודית, ירושלים: הוצאת יד יצחק בן-צבי, תשס"ב-2002. עדה שיין, שלמה בר גיל, וישבתם בטח: ניצולי השואה בהתיישבות העובדת, 1955-1945, ירושלים: הוצאת יד ושם, תש"ע 2010. גיורא אילון, כך הולכים השותלים, הוצאת אפרסמון, 2023 מדיה וקבצים בנושא ההתיישבות העובדת בוויקישיתוף מיה סלע, "כך הולכים השותלים" מקלף את המיתולוגיה מההתיישבות העובדת, באתר הארץ, 11 באפריל 2023
קרל השביעי, מלך שוודיה

קרל השביעי, או קרל סוורקרסון (בשוודית: Karl Sverkersson;‏ 1130 – 12 באפריל 1167) היה שליט יטאלנד ולאחר מכן מלך שוודיה משנת 1161 לערך ועד הרצחו. על אף שמו, המרמז על שושלת, הוא היה מלך שוודיה הראשון שנקרא קרל. ששת ה"קרלים" הקודמים היו דמויות בדיוניות בספר "Gothorvm sveonvmqve historia" מאת הסופר השוודי יוהאנס מגנוס, בן המאה ה-16, אשר כתב היסטוריה בדיונית לחלוטין של ממלכת שוודיה, כביכול מאז גירוש אדם וחוה מגן עדן. הטעות השתרשה לדמותו ההיסטורית האמיתית של קרל סוורקסון, ועל כן הוא מכונה כך על ידי ההיסטוריונים, על אף שמלכי שוודיה לא השתמשו במספר סידורי של השליט עד המאה ה-16. קרל היה בנו של סוורקר הזקן, מלך שוודיה ויריבו של אריק התשיעי, מלך שוודיה (לימים "אריק הקדוש") והוא החזיק בעוצמה מסוימת ביטאלנד כבר בתקופת מלכותו של אריק. נטען שרציחתו של אריק התשיעי על ידי אנשיו של יריבו מגנוס הנריקסון, זכתה לתמיכתו של קרל. לאחר נפילתו של מגנוס השני זכה קרל בהכרה כללית בשוודיה כמלך. במהלך תקופת מלכותו נוסדה משרת הארכיבישוף של אופסלה. באביב 1167 נהרג קרל השביעי באי ויסינגסו על ידי תומכיו של קנוט אריקסון, מנהיגו של בית המלוכה היריב, בית אריק, שלקח לעצמו את הכתר. קרל השביעי נקבר במנזר אלווסטרה. לאחר מותו של קרל, שארי בשרו (ככל הנראה אחיו למחצה), בולסלב וקול, עמדו יחדיו בראש ההתנגדות למלכותו של קנוט והיו מלכים יריבים שזכו להכרה בחלקים של שוודיה. האחרון מבניהם נהרג ב-1173 ולאחר מכן זכה ממשלו של קנוט להכרה כללית בכל שוודיה. קרל השביעי נשא לאישה את כריסטינה, בתם של האציל הדני, סטיג הוויטלדר ושל הנסיכה מרגרטה שהייתה אחותו של ולדמר הראשון, מלך דנמרק. הצאצא הידוע היחידי שנולד להם היה סוורקר שהיה ילד צעיר בזמן מותו של אביו ולימים נבחר להיות סוורקר השני, מלך שוודיה לאחר מותו של קנוט הראשון, יריבו של אביו. מדיה וקבצים בנושא קרל השביעי, מלך שוודיה בוויקישיתוף הערך קרל השביעי בנורדיסק פמילייבוק (בשוודית) קרל השביעי, מלך שוודיה, באתר "Find a Grave" (באנגלית)
עצלנות

עצלנות (או עצלות) היא התנהגות המאפיינת אדם שלא מבצע את מטלותיו, כמו עבודה או לימודים, ומבכר את המנוחה. העצלנות הפוכה לחריצות. אדם שיש לו נטייה לעצלנות מכונה "עצלן" או "עצל". העצלנות מתוארת כהתנהגות שלילית ביהדות, נחשבת כאחד משבעת החטאים בנצרות, והיא אחד מחמשת המעצורים בבודהיזם. לאורך השנים בני האדם נוטים לראות את העצלנות כתכונה שלילית, כאשר מנסים להבין ולהסביר את מעשיו של האדם, המתייחסים לשלושה מרכיבים, אשר מהווים את העצלנות. הראשון מביניהם הוא, ביצועיו של האדם, השני הוא יכולות (נתפסות) של אדם או תנאים מוקדמים וקושי במשימה קיימת והשלישי מדבר על המוטיבציה (הנתפסת) של הפרט והמאמץ שמושקע במשימה נתונה. למרכיבים אלה מוצגות שתי נקודות מבט, אשר נוגעות לאפיון אחרים כעצלנים. האחת היא גישת היוריסטיקה והטיות של עמוס טברסקי ודניאל כהנמן, אשר מדברת על כך שבני האדם מבצעים שיפוטים יומיומיים על בסיס מידע שנגיש עבורם באותו הרגע על האדם, אך לרוב מידע זה מטעה מפני שלשיפוט על עצלנות דרוש ידע על הרגשות, המחשבות והמוטיבציה של האדם הנידון, שאינם נגישים במיוחד. נקודת המבט השנייה היא תאוריית הייצוגים החברתיים של מוסקוביץ', אשר בוחנת כיצד יחידים מאופיינים כעצלנים בהקשר חברתי, תרבותי ומשווה את מעשיו וחווייתו האישית של האדם עם מגוון ארוך של נורמות וערכים. לכן, לפני שנמהר לאפיין אדם כעצלן יהיה עלינו לשאול מהם המחסומים העומדים בפניו שאינם נראים לנגד עניינו? הכרה במחסומים אלו תהייה הצעד הראשון לשבירת התפיסה של המושג "עצלנות". אנשים מאושרים יותר כאשר הם בתעסוקה מאשר הם בטלים, גם כאשר התעסוקה נכפית עליהם. הם נרתעים משעמום וחוששים מבטלה, מחפשים חוויות מגוונות, ורואים את העבודה כסגולה. כמו כן, אנשים בטלים עוסקים לעיתים קרובות בעיסוק הרסני. תעסוקה והתגברות על עצלנות יוצרות תחושת הערכה עצמית ושביעות רצון פנימית, בעוד היגררות אחריה יכולה להוביל לדיכוי עצמי. עצלנות יכולה להעניק הנאה וסיפוק רגעיים ומידיים כתוצאה מהתחמקות מהחובות, אך לאחר מכן תגיע הרגשת תוכחה פנימית והלקאה עצמית. בספר משלי קיים קטע המדבר בגנות העצלנות, ומזכיר את הנמלה כדוגמה לחריצות: לֵךְ אֶל נְמָלָה עָצֵל; רְאֵה דְרָכֶיהָ וַחֲכָם. אֲשֶׁר אֵין-לָהּ קָצִין שֹׁטֵר וּמֹשֵׁל. תָּכִין בַּקַּיִץ לַחְמָהּ; אָגְרָה בַקָּצִיר מַאֲכָלָהּ. עַד-מָתַי עָצֵל תִּשְׁכָּב; מָתַי תָּקוּם מִשְּׁנָתֶךָ. מְעַט שֵׁנוֹת, מְעַט תְּנוּמוֹת; מְעַט חִבֻּק יָדַיִם לִשְׁכָּב. וּבָא כִמְהַלֵּךְ רֵאשֶׁךָ; וּמַחְסֹרְךָ כְּאִישׁ מָגֵן. — ספר משלי, פרק ו', פסוקים ו'–י"א פסיכולוגיה דחיינות שה"י פה"י עצלני כל העולם התכנסו באיטליה - וואלה ג'ון דבורק, PC Magazine, מרבה גיגהבייטים - מרבה עצלנות, באתר ynet, 8 בדצמבר 2005 המדריך לעצלן המצטיין - נענע סוכנויות הידיעות, שש דרכים להתגבר על עצלנות בעבודה, באתר כלכליסט, 29 בנובמבר 2010 עצלנות יתר – האם זו בעיה כרונית? - אלטרנטיבלי עצלנות, דף שער בספרייה הלאומית Thomas Madsen, The Conception of Laziness and the Characterisation of Others as Lazy, Human Arenas 1, 2018-09-01, עמ' 288–304 doi: 10.1007/s42087-018-0018-6 מה גורם לעצלנות? והאם קיימת בכלל עצלנות כרונית?, באתר Experts, ‏2020-05-26 Christopher K. Hsee, Adelle X. Yang, Liangyan Wang, Idleness Aversion and the Need for Justifiable Busyness, Psychological Science 21, 2010-07, עמ' 926–930 doi: 10.1177/0956797610374738 עצלות יכולה להוביל לדימוי עצמי נמוך ולדיכאון / פסיכולוגיה קלינית, באתר פסיכולוגיה, פילוסופיה וחשיבה על החיים.
צרעה גרמנית

צרעה גרמנית (שם מדעי: Vespula germanica) היא מין של צרעה חברתית. אורך המלכה: 16-20 מ"מ אורך הפועלת: 11-13 מ"מ אורך הזכר: 11-16 מ"מ צבע הגוף: צהוב ועליו כתמים שחורים התפתחות: גלגול מלא מזון: צוף פרחים, טל דבש, חרקים, חלק פגרים תפוצה: אירופה, אסיה, אמריקה הצפונית, צפון אפריקה תפוצה בארץ ישראל: במרכז ובצפון, באביב ובקיץ. הצרעה הגרמנית בונה קן במחילה באדמה או בנקיק בין סלעים. הקן עשוי מנייר אפור שהיא מייצרת מחומר צמחי שנטחן בפיה ומעורבב ברוק. לאחר בניית הקן מטילה המלכה ביצים בתאים השונים ומטפלת בהן עד בקיעתן וגדילתן של דור הפועלות הראשון. לאחר גמר גידולן, מטפלות הפועלות בפעילויות התחזוקה, איסוף המזון והטיפול בצאצאים. המלכה עוסקת רק בהטלת ביצים. לקראת תום העונה, מטילה המלכה כמה ביצים לא מופרות בתוך תאים גדולים יותר, ומהן מתפתחים זכרים ומלכות צעירות. כשהקן מאוכלס בצפיפות הוא יכול להגיע ל-15 קומות של תאים. הצרעה הגרמנית חובבת טל דבש שמפרישות כנימות היושבות על גזעי עץ השקד וענפיו. היא חובבת גם בשר ואוכלת גם את הכנימות עצמן. היא נמשכת גם לפגרים וטורפת גם את הזבובאים המגיעים אליהם. עקיצת הצרעה מכאיבה מאוד אך אינה מסוכנת לבני אדם שאינם רגישים במיוחד לארס הצרעה. עקיצתן של כמה צרעות עלולה לגרום להלם אנפילקטי. כאשר נעקץ ילד קטן או אדם קשיש מומלץ לפנות לרופא. מדיה וקבצים בנושא צרעה גרמנית בוויקישיתוף צרעה גרמנית, באתר ITIS (באנגלית) צרעה גרמנית, באתר NCBI (באנגלית) צרעה גרמנית, באתר האנציקלופדיה של החיים (באנגלית) צרעה גרמנית, באתר GBIF (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יום זאב ז'בוטינסקי

יום זאב ז'בוטינסקי הוא יום ציון ממלכתי, החל ביום כ"ט בתמוז, יום פטירתו של זאב ז'בוטינסקי. יום זה נקבע על ידי הכנסת בחוק זאב ז'בוטינסקי (ציון זכרו ופועלו), ה'תשס"ה-2005. מטרת החוק מצוינת בסעיף 1 שלו: "להנחיל לדורות את חזונו, מורשתו ופועלו של זאב ז'בוטינסקי, לציין את זכרו ולהביא לחינוך הדורות הבאים ולעיצוב מדינת ישראל, מוסדותיה, יעדיה ודמותה בהתאם לחזונו הציוני". על פי החוק, אחת לשנה, בכ"ט בתמוז, יום פטירתו של זאב ז'בוטינסקי, יקוים יום זאב ז'בוטינסקי (אם חל כ"ט בתמוז בשבת, יקוים יום זאב ז'בוטינסקי ביום ראשון שלאחריו, (א' באב). ביום זה: מתקיים טקס זיכרון ממלכתי בקבר זאב ז'בוטינסקי בהר הרצל בירושלים; במחנות צה"ל מוקדש זמן ללימוד פועלו וחזונו הציוני של זאב ז'בוטינסקי; מתקיים בירושלים כנס לזכרו של זאב ז'בוטינסקי, ובו דנים בנושאים מעולם הציונות ברוח חזונו של זאב ז'בוטינסקי. הכנסת מקיימת דיון מיוחד לציון יום זאב ז'בוטינסקי במועדו או במועד סמוך. כ"ט בתמוז איננו יום המהווה חלק משנת הלימודים, ולכן נקבע כי ביום י"ב בטבת יוקדש זמן בבתי הספר ללימוד פועלו וחזונו הציוני של זאב ז'בוטינסקי. מדיה וקבצים בנושא יום זאב ז'בוטינסקי בוויקישיתוף חוק זאב ז'בוטינסקי (ציון זכרו ופועלו), התשס"ה-2005, באתר הכנסת מכון ז'בוטינסקי בישראל מדווח על קיומו הראשון בכנסת של חוק זאב ז'בוטינסקי. יום חשבון הנפש - דבר מנחם בגין לחיילי האצ"ל, ביום הזיכרון לזאב ז'בוטינסקי, בשנת תש"ז. יום זאב ז'בוטינסקי, בפורטל עובדי ההוראה
קמטן החורש

קמטן חורש (שם מדעי: Pseudopus apodus), הוא מין יחיד בסוגו של לטאה ממשפחת הקמטניים. למרות דמיונו לנחש הוא אינו שייך לאותה תת סדרה. מאפיינים אלו מהווים הומופלסיה, כלומר היווצרות מאפיינים משותפים בין מינים שונים ואף מרוחקים אבולוציונית. הקמטן הוא לטאה חסרת רגליים. קמטן החורש מגיע לאורך של כ-135 סנטימטרים. הוא אינו ארסי ואינו נוטה לנשוך. בשעת סכנה הוא מפריש חומר המדיף ריח רע ומאפשר לו להתחמק מאזור הסכנה. הוא ניזון בעיקר מחלזונות ומחרקים, אך טורף גם לטאות קטנות ועכברים, ולפעמים אפילו צפעים ונחשים קטנים. עונת הרבייה באביב, ובקיץ הנקבה מטילה את ביציה. הוולדות עצמאיים מיד לאחר הבקיעה. קמטן החורש נפוץ בדרום רוסיה, בארצות הבלקן, במערב אסיה ובמרכזה. בארץ ישראל הוא נפוץ בכל האזור הים-תיכוני. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 134-136 קמטן חורש קמטן בוגר מדיה וקבצים בנושא קמטן החורש בוויקישיתוף קמטן החורש, באתר ITIS (באנגלית) קמטן החורש, באתר NCBI (באנגלית) קמטן החורש, באתר האנציקלופדיה של החיים (באנגלית) קמטן החורש, באתר GBIF (באנגלית) קמטן החורש - גן החיות בחיפה ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו. קמטן החורש באתר הרשימה האדומה של IUCN